**Graniti podloge neogena u području zapadnog Srijema**

Sanja Šuica

U području zapadnog Srijema graniti su u podlozi neogena izbušeni unutar naftnih polja Privlaka i Đeletovci te u okolici Županje, a gnajsevi nastali deformacijama granita na području Tovarnika. U regionalno-geološkom smislu ove stijene pripadaju Savskoj zoni koja predstavlja kolizijski šav između Dinarida i Tise. Po svojim petrografskim i geokemijskim karakteristikama, koje će biti prikazane u sklopu predavanja, pokazuju sličnosti s gornjokrednim alkalijsko-feldspatskim granitima Požeške gore.